**Ministru kabineta noteikumu projekta “Grozījumi Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 5.janvāra sēdes protokola Nr.1 28.§ 9.2.apakšpunkts un 2017.gada 24.janvāra sēdes protokola Nr.4 14.§.Iedzīvotāju reģistra likuma 7.1panta otrā daļa, kas stāsies spēkā 2018.gada 14.janvārī.Uzdevums Nr.2016-UZD-87 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2016.gada 5.janvāra sēdes protokola Nr.1 28.§ 9.2.apakšpunktā noteikts, ka Iekšlietu ministrijai jāsagatavo un līdz 2017.gada 1.janvārim (ar Ministru kabineta 2017.gada 24.janvāra sēdes protokola Nr.4 14.§ iesniegšanas termiņš pagarināts uz 2018.gada 1.janvāri) jāiesniedz noteiktā kārtībā Ministru kabinetā grozījumus Ministru kabineta 2011.gada 15.februāra noteikumos Nr.131 “Iedzīvotāju reģistrā iekļauto ziņu aktualizēšanas kārtība” (turpmāk – Noteikumi), paredzot e-adreses aktualizēšanas kārtību Iedzīvotāju reģistrā. Šāds uzdevums paredzēts arī koncepcijas “Oficiālās elektroniskās adreses koncepcija”, kas apstiprināta ar Ministru kabineta 2014.gada 3.marta rīkojumu Nr.90 “Par Oficiālās elektroniskās adreses koncepciju”, 9.sadaļas 6.punktā. Tā kā saskaņā ar Oficiālās elektroniskās adreses likuma 3.pantu Valsts reģionālās attīstības aģentūra ir pārzinis Oficiālo elektronisko adrešu informācijas sistēmai, tad projekts paredz, ka ziņas par personas oficiālās elektroniskās adreses kontu – pazīmi, vai personai aktivizēts oficiālās elektroniskās adreses konts, sniegs Valsts reģionālās attīstības aģentūra, kas, ievērojot Noteikumu 19.punktu, tiks aktualizētas tiešsaistes datu pārraides režīmā.Tāpat projekts paredz, ka persona no 2018.gada 1.jūnija varēs sniegt ziņas ne tikai izmantojot speciālu tiešsaistes formu [www.latvija.lv](http://www.latvija.lv), bet arī oficiālo elektronisko adresi.2017.gada 14.decembra likums “Grozījumi Iedzīvotāju reģistra likumā”, kas izsludināts 2017.gada 31.decembrī, paredz papildināt to gadījumu skaitu, kuros personai Iedzīvotāju reģistrā norāda statusu “pasīvs”, proti:- persona ir sasniegusi 105 gadu vecumu un Pilsonības un migrācijas lietu pārvalde (turpmāk – Pārvalde) nav ieguvusi apstiprinājumu, ka persona ir dzīva;- persona, kura nav Latvijas pilsonis, pēc 15 gadu vecuma sasniegšanas vai­rāk nekā piecus gadus dzīvo bez derīga personu apliecinoša dokumenta, izņemot gadījumu, ja Pārvalde ieguvusi apstiprinājumu, ka persona dzīvo Latvijā. Minētā likumprojekta anotācijā tika norādīts, ka Noteikumos tiks noteikta kārtība, kādā šādas ziņas tiks aktualizētas.Ievērojot minēto, projekts paredz precīzi noteikt, kad personai tiek norādīts statuss “aktīvs” un kad “pasīvs”, tai skaitā Noteikumos precīzāk norādot, kādos gadījumos tiek piemērots Iedzīvotāju reģistra likumā minētais, ka personai norāda statusu “pasīvs”, ja personai Latvijā zudis tiesiskais statuss un jauns statuss nav noteikts (7.panta 2.punkta “b” apakšpunkts), tas ir:- persona zaudējusi Latvijas pilsonību vai Latvijas nepilsoņa statusu un nav Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību;-personai Latvijā izsniegtā uzturēšanās atļauja, reģistrācijas apliecība vai pastāvīgās uzturēšanās apliecība anulēta vai beidzies piešķirto uzturēšanās tiesību termiņš (piemēram, tiesības uzturēties Latvijā kā laulātajam 4 gadus, Imigrācijas likuma 26.panta pirmās daļas 2.punkts).Attiecībā uz:- personu, kura sasniegusi 105 gadu vecumu – Pārvalde varēs aktualizēt ziņas par personas statusu, ja pārbaudot tās rīcībā esošo informāciju (piemēram, vai personai ir derīgs personu apliecinošs dokuments, vai ir deklarēta dzīvesvietas adrese), kā arī nepieciešamības gadījumā, pieprasot ziņas no valsts pārvaldes iestādēm (piemēram, sazinoties ar Valsts sociālās apdrošināšanas aģentūru un noskaidrojot vai persona saņem pensiju, Nacionālās veselības dienestu – vai persona saņem ārstniecības pakalpojumus, vai noskaidrojot, ka personai ir deklarēta dzīvesvietas adrese, lūgt pašvaldības deklarēšanas iestādei vai sociālajam dienestam apsekot dzīvesvietu, noskaidrojot vai persona tur dzīvo), neiegūst apstiprinājumu, ka persona ir dzīva; - personu, kura nav Latvijas pilsonis un pēc 15 gadu vecuma sasniegšanas vai­rāk nekā piecus gadus dzīvo bez derīga personu apliecinoša dokumenta – Pārvalde varēs aktualizēt ziņas par personas statusu, ja pārbaudot tās rīcībā esošo informāciju (piemēram, vai ir deklarēta vai reģistrēta dzīvesvietas adrese Latvijā), kā arī nepieciešamības gadījumā, sadarbojoties ar valsts pārvaldes iestādēm (piemēram, ar pašvaldības deklarēšanas iestādēm), neiegūst apstiprinājumu, ka persona dzīvo Latvijā, vai, ja Latvijas nepilsonis Ministru kabineta noteiktajā kārtībā neiesniedz dokumentu, kas pamato tā uzturēšanos ārvalstī, un dokumentu, kas apliecina, ka tas nav un nav bijis citas valsts pilsonis. Tāpat projekts paredz, ka gadījumā, ja perona, kura sasniegusi 105 gadu vecumu vai persona, kurai vairāk kā piecus gadus nav derīga personu apliecinoša dokumenta, ieradīsies Pārvaldē vai Latvijas Republikas diplomātiskā un konsulārā pārstāvniecībā, Pārvalde varēs aktualizēt ziņas par personas statusu, norādot “aktīvs”, ja, veicot pārbaudi personas lietā, konstatēs, ka persona ir uzskatāma par Latvijas pilsoni vai Latvijas nepilsoni.Tas ir, gadījumā, ja persona uzturējās ārvalstīs – tiks noskaidrots, uz kāda dokumenta pamata tā ārvalstīs ir uzturējusies un vai nav attiecīgās valsts pilsonis, un vai ir pamats šo personu joprojām uzskatīt par Latvijas nepilsoni un atbilstoši aktualizēt ziņas par tās statusu Iedzīvotāju reģistrā. Ievērojot to, ka 2017.gada 14.decembra likums “Grozījumi Iedzīvotāju reģistra likumā” paredz, ka Latvijas nepilsonim, kurš pēc 15 gadu vecuma sasniegšanas vai­rāk nekā piecus gadus dzīvo bez derīga personu apliecinoša dokumenta, varēs aktualizēt statusu no “pasīvs” uz “aktīvs”, ja Latvijas nepilsonis Ministru kabineta noteiktajā kārtībā iesniedz dokumentu, kas pamato tā uzturēšanos ārvalstī, un dokumentu, kas apliecina, ka tas nav un nav bijis citas valsts, projekts paredz, ka personai, kura uzturas vai uzturējusies ārvalstī, ierodoties Pārvaldē vai Latvijas Republikas diplomātiskajā vai konsulārajā pārstāvniecībā, Pārvalde varēs aktualizēt ziņas par personas statusu, pēc šādu dokumentu iesniegšanas: dokumenta, kas pamato personas uzturēšanos ārvalstī (piemēram, uzturēšanās atļauja, personai izsniegts ārvalsts ceļošanas dokuments, izbraukšanas rīkojums, kas ļautu secināt kādā statusā perona uzturas ārvalstīs);dokumenta, ko izsniegusi Pārvaldes noteikta ārvalsts kompetenta iestāde un kas apliecina, ka persona nav un nav bijusi attiecīgās valsts pilsonis, vai dokumentāru apliecinājumu, ka šādu dokumentu nav iespējams iegūt.Savukārt Noteikumu 12.5apakšpunktā tiktu noteikts, ka nosakot kompetento iestādi, Pārvalde ņem vērā personas tiesiskās saites ar attiecīgo valsti, tas ir, valsts, kurā persona ir dzimusi; valsts, kurā persona uzturējusies; personas vecāku vai citu ģimenes locekļu valstiskās piederības valsti; valsts, kuras pilsonis varētu būt attiecīgā persona vai kuras pilsonībā tā varētu tikt uzņemta.Šāds uzskaitījums nodrošinātu tiesisko skaidrību, jo personai ir skaidri norādīts kādas kompetentas valsts dokuments varētu būt nepieciešams. Turklāt tas nodrošinātu to, ka personai, ierodoties Latvijas diplomātiskajā vai konsulārajā pārstāvniecībā ārvalstīs, nepieciešamības gadījumā tiktu pateikts, kādas kompetentas iestādes dokuments ir nepieciešams, kas lielākoties būtu tās valsts kompetentās iestādes dokuments, kurā persona ilgstoši bez derīga personu apliecinoša dokumenta uzturējusies. Minētais neizslēdz, ka Pārvalde izskatot personas lietu var lūgt iesniegt arī papildu dokumentu, piemēram, dzimšanas valsts kompetentās iestādes izsniegtu dokumentu. Šādos gadījumos persona tiktu informēta par papildu dokumenta iesniegšanas nepieciešamību un to, ka šāds dokuments var tikt iesniegts Pārvaldei nepastarpināti, tas ir, ne tikai caur pārstāvniecību, bet arī nosūtot pa pastu. Tādējādi mazinot slogu gan pārstāvniecībām, gan pašām personām, kurām nebūtu obligāti jādodas uz tuvāko pārstāvniecību.2017.gada 14.decembra likumā “Grozījumi Iedzīvotāju reģistra likumā” paredzēts iekļaut deleģējumu Ministru kabinetam noteikt kārtību, kādā Latvijas nepilsonis iesniedz dokumentus, kas pamato viņa uzturēšanos ārvalstī, un dokumentu, kas apliecina, ka viņš nav un nav bijis citas valsts pilsonis. (7.1panta otrā daļa). Ievērojot minēto, projekts paredz precizēt atsauci uz Iedzīvotāju reģistra likuma normām, uz kuru pamata izdoti Noteikumi un attiecīgi precizēt Noteikumu 1.punktu.Ievērojot to, ka likumprojekts “Par Otrā Pasaules kara dalībnieka statusu” (611/Lp12) 2017.gada 21.decembrī atbalstīts trešajā lasījumā un likumam jāstājas spēkā 2018.gada 1.februārī, un to, ka šā likumprojekta izskatīšanas gaitā tika konstatēta nepieciešamība iekļaut ziņas par šo statusu ieguvušajām personām Iedzīvotāju reģistrā, 2017.gada 14.decembra likums “Grozījumi Iedzīvotāju reģistra likumā” paredz precizēt Iedzīvotāju reģistrā iekļaujamo ziņu apjomu, kas ir noteikts Iedzīvotāju reģistra likuma 10.panta pirmajā daļā, vienlaikus nosakot pārejas periodu šo izmaiņu tehniskai ieviešanai Iedzīvotāju reģistrā, kas, kā to liecina līdzšinējā Pārvaldes pieredze, ir vidēji 6 mēneši.Līdz ar to projekts paredz noteikt, ka Pārvalde sniedz ziņas par Otrā pasaules kara dalībnieka statusu, apliecības izsniegšanu un anulēšanu, attiecīgi precizējot Noteikumu 5.punktu un 24.pielikumu, kā arī noteikt, ka šis regulējums stāsies spēkā 6 mēnešus pēc likuma, kas regulē Otrā pasaules kara dalībnieka statusu, spēkā stāšanās.Ievērojot to, ka 2017.gada 14.decembra likums “Grozījumi Iedzīvotāju reģistra likumā” paredz, ka par izmaiņām ārvalsts institūcijās, tai skaitā dzīvesvietas adresi ārvalstī, sniedz ziņas ne tikai Latvijas pilsonis, nepilsonis, bet arī persona, kurā Latvijā saņēmusi uzturēšanās atļauju, reģistrācijas apliecību un pastāvīgās uzturēšanās apliecību, nepieciešams precizēt 13.3.apakšpunktu svītrojot vārdus “Latvijas pilsonis un Latvijas nepilsonis”, tādējādi nosakot, ka ziņas par dzīvesvietas adresi ārvalstī sniedz arī persona, kura Latvijā saņēmusi uzturēšanās atļauju, reģistrācijas apliecību vai pastāvīgās uzturēšanās apliecību. Attiecīgi precizējams arī Noteikumu 30.punkts, ka paziņot par ziņu izmaiņām visas subjektu grupas (Latvijas pilsoņi, nepilsoņi, personas, kuras Latvijā saņēmušas uzturēšanās atļauju, reģistrācijas apliecību vai pastāvīgās uzturēšanās apliecību) var ne tikai Pārvaldē, bet arī Latvijas Republikas diplomātiskajā vai konsulārajā pārstāvniecībā ārvalstīs.2017.gada 14.decembra likums “Grozījumi Iedzīvotāju reģistra likumā” precizē normu par ārvalsts identifikācijas kodu norādīšanu, proti, ārvalsts identifikācijas kods var būt ierakstīts jebkurā ārvalsts kompetentās iestādes iesniegtajā dokumentā, nevis tikai dokumentā, kas ļauj personai uzturēties ārvalstīs. Līdz ar to tiek precizēts Noteikumu 13.5.apakšpunkts.Pārvaldes ikdienas darbā arvien biežāk sastopami gadījumi, kad jālemj par tādu dokumentu atzīšanu vai tajos iekļauto ziņu izmantošanu, kas izdoti ārvalstīs atbilstoši attiecīgās valsts jurisdikcijai, bet tajos fiksētais fakts neatbilst Latvijas tiesību aktos noteiktajam. Piemēram, ārvalstī noslēgta viendzimuma laulība vai veikta pilngadīgas personas adopcija, kā rezultātā persona mainījusi personvārdu (vārdu, uzvārdu) un citā valstī izdots personu apliecinošs dokuments ar jauno personvārdu (gadījumā, ja persona ir arī citas valsts pilsonis).Atbilstoši Latvijas tiesību aktos noteiktajam, Latvijā nevar noslēgt viendzimuma laulību vai adoptēt pilngadīgu personu, kā rezultātā nav tiesiska pamata Iedzīvotāju reģistrā iekļaut ziņas par šādiem notikumiem. Šādu atšķirīgo tiesisko regulējumu dēļ veidojas situācija, ka persona, kura, piemēram, ir Latvijas un Spānijas pilsonis, vienā savas pilsonības valstī uzturas ar vieniem (jaunajiem) identitātes datiem, bet otrā ar citiem (iepriekšējiem) un katrā valstī saņem personu apliecinošus un ceļošanas dokumentus ar atšķirīgu personvārdu. Tādējādi personām veidojas dubulta identitāte, kas nav pieļaujams.Iedzīvotāju reģistra mērķis ir uzkrāt patiesus un aktuālus datus, lai nodrošinātu personu viennozīmīgu identifikāciju, nepieļautu dubultu identitāšu veidošanos. Šī mērķa sasniegšanai gan iestādēm, gan personām ir noteikts pienākums savlaicīgi ziņot par jebkurām izmaiņām Iedzīvotāju reģistrā iekļautajos personas datos. Lai neveidotos situācija, kad persona izpilda savu pienākumu un ziņo Pārvaldei par personvārda maiņu, kas notikusi aprakstīto darbību dēļ, bet Pārvalde attiecīgās ziņas par personvārda maiņu neakceptē, jo Latvijā neatzīst viendzimuma laulības un pilngadīgas personas adopciju, vadoties pēc lietderības un datu kvalitātes apsvērumiem, un nepieciešamības nodrošināt Iedzīvotāju reģistrā pilnīgu, patiesu un aktuālu informāciju, ir nepieciešams akceptēt šajos dokumentos norādītās ziņas par personvārda maiņu un aktualizēt Iedzīvotāju reģistrā ziņas par personvārda maiņu (vienlaikus neiekļaujot ziņas par notikumu, kura dēļ personvārds mainīts, un kurš Latvijā nav atzīts, proti, viendzimuma laulība, pilngadīgas personas adopcija).Ievērojot minēto, projekts papildināts ar punktu, kas paredz, ja par pamatu personvārda maiņai ārvalstīs ir laulība vai adopcija, kas netiek atzīta saskaņā ar Latvijas normatīvajiem aktiem, Pārvalde Iedzīvotāju reģistrā aktualizē ziņas par personvārda maiņu, neaktualizējot ziņas par laulību vai adopciju, ja tiek iesniegts ārvalsts kompetentas iestādes izsniegts dokuments, kas apliecina personvārda maiņu.Tāpat projekts paredz:- precizēt Noteikumu 5.8.apakšpunktu nosakot, ka Pārvalde sniedz ziņas ne tikai par Pārvaldē reģistrēto dzīvesvietas deklarāciju, bet arī par tās tiesisko pamatu, tāpat kā pašvaldības iestāde (Noteikumu 9.1.apakšpunkts);- precizēt, ka ar “iestāde” Noteikumu 19., 28. un 29.punktā saprotams Noteikumu 17.punktā nosauktās iestādes – Saeimas Kanceleja, tiesa, Tieslietu ministrija, pašvaldības iestāde vai Latvijas Republikas diplomātiskā un konsulārā pārstāvniecība ārvalstīs;- ka personai sniedzot ziņas par ārvalstī noslēgto laulību, jāuzrāda otra laulātā personu apliecinoša dokumenta kopija, minētais pamatojams ar to, ka galvenokārt ārvalstīs izdotajā laulību apliecinošā dokumentā ir norādīts tikai personas vārds un uzvārds, bet Iedzīvotāju reģistrā nepieciešams precīzi norādīt personas dzimšanas datumu, dzimumu, valstisko piederību un tās veidu (Noteikumu 15.punkts), tādējādi nodrošinot datu aktualitāti un precizitāti;- ka personai, sniedzot ziņas aktualizēšanai klātienē, Pārvaldē vai Latvijas diplomātiskajā un konsulārajā pārstāvniecībā jāuzrāda personu apliecinošs dokuments vai sniedzot ziņas aktualizēšanai Pārvaldei pa pastu jāpievieno personu apliecinoša dokumenta kopija. Šāds regulējums nodrošinātu personu viennozīmīgu identificēšanu, ņemot vērā, ka ārvalsts izsniegtajos dokumentos galvenokārt norāda personas vārdu, uzvārdu, un Iedzīvotāju reģistrā var būt iekļautas vairākas personas ar tādu pašu vārdu, uzvārdu. Norādāms, ka arī šobrīd personas ierodoties Pārvaldē vai Latvijas diplomātiskā un konsulārā pārstāvniecībā uzrāda personu apliecinošu dokumentu;- papildināt Noteikumu 29.1punktā ietverto iestāžu uzskaitījumu ar vēl vienu iestādi “Tieslietu ministrijas Dzimtsarakstu departaments”. Minētais nepieciešams, jo praksē ir konstatēts, ka arvien biežāk Tieslietu ministrijas Dzimtsarakstu departamenta rīcībā nonāk dokumenti, kas apliecina ziņu izmaiņas, kuras Iedzīvotāju reģistrā nemaz nav iekļautas (piemēram, personvārda maiņa, laulības, bērna dzimšana). |
| 3. | Projekta izstrādē iesaistītās institūcijas | Pilsonības un migrācijas lietu pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts var skart gandrīz visas personas, par kurām iekļautas ziņas Iedzīvotāju reģistrā.2017.gada 14.decembra likuma “Grozījumi Iedzīvotāju reģistra likumā” anotācijā norādīts:- 1 500 personas, kuras sasniegušas 105 gadu vecumu un par kurām nav ziņu par miršanu;- 6 639 personas, kuras nav Latvijas pilsoņi, piecus vai vairāk gadu ir nederīgs personu apliecinošs dokuments.Attiecībā uz Otrā pasaules kara dalībnieka statusu – aptuvenais mērķgrupas lielums 800 personas, bet personu, kurām būs jāsniedz dokuments, kas pamato to uzturēšanos ārvalstī, un apliecina, ka tie nav un nav bijuši citas valsts pilsoņi, aptuvenais mērķgrupas lielums – 200 personas.Pilsonības un migrācijas lietu pārvalde.Latvijas diplomātiskās un konsulārās pārstāvniecības ārvalstīs.Tieslietu ministrijas Dzimtsarakstu departaments. |
| 2. | Tiesiskā regulējuma ietekme uz tautsaimniecību un administratīvo slogu | Latvijas diplomātiskām un konsulārām pārstāvniecībām ārvalstīs, Tieslietu ministrijas Dzimtsarakstu departamentam administratīvais slogs nemainās, jo jau šobrīd nepieciešamības gadījumā šīs iestādes pārsūta Pilsonības un migrācijas lietu pārvaldei dokumentus ziņu aktualizēšanai Iedzīvotāju reģistrā.Projekts palielina administratīvo slogu Pilsonības un migrācijas lietu pārvaldei, veicot pārbaudi personu lietās:- kuras sasniegušas 105 gadu vecumu;- kuras vairāk kā piecus gadus dzīvo bez derīga personu apliecinoša dokumenta.Administratīvais slogs varētu palielināties arī citām iestādēm (piemēram, Nacionālajam veselības dienestam, pašvaldībām, Valsts sociālās apdrošināšanas aģentūrai), kurām Pilsonības un migrācijas lietu pārvalde pieprasīs ziņas par Latvijas valstspiederīgajiem, lai pirms statusa “pasīvs” aktualizēšanas noskaidrotu vai persona dzīvo Latvijā, saņem kādu Latvijas pakalpojumu (veselības, sociālās apdrošināšanas).Tāpat Pilsonības un migrācijas lietu pārvaldei palielināsies administratīvais slogs attiecībā uz Otrā pasaules kara dalībnieka statusa aktualizēšanu un ziņu par izsniegto apliecību aktualizēšanu.Administratīvais slogs varētu palielināties Latvijas diplomātiskajām un konsulārajām pārstāvniecībām:1) ja tajās ieradīsies persona, kurai Iedzīvotāju reģistrā norādīts statuss “pasīvs”, personu apliecinoša dokumenta noformēšanai. Šādos gadījumos slogs palielināsies, jo pārstāvniecībai būs nepieciešams sniegt personai informāciju par nepieciešamajām darbībām, iesniedzamajiem dokumentiem Pilsonības un migrācijas lietu pārvaldei, statusa aktualizēšanai;2) ja persona ar Latvijas izsniegto uzturēšanās atļauju, reģistrācijas apliecību vai pastāvīgās uzturēšanās apliecību ierodas pārstāvniecībā dzīvesvietas adreses ārvalstī norādīšanai vai informēšanai par citām izmaiņām, kas veiktas ārvalsts institūcijās.Personām var palielināties slogs attiecībā uz dokumenta, kas pamato to uzturēšanos ārvalstī, un apliecina, ka personai nav un nav bijusi citas valsts pilsonība, iesniegšanu Pilsonības un migrācijas lietu pārvaldei. Administratīvais slogs paliks nemainīgs:- attiecībā uz personas oficiālās elektroniskās adreses konta sniegšanu un aktualizēšanu, administratīvais slogs neradīsies, jo ziņas tiks padotas tiešsaistes režīmā, neiesaistot manuālu darbu;- attiecībā uz laulātā personu apliecinošā dokumenta uzrādīšanu nav paredzams administratīvā sloga palielinājums, jo persona, sniedzot ziņas par laulību var ne tikai uzrādīt fizisku kopiju, bet arī, ņemot vērā, jaunākās tehnoloģijas uzrādīt telefonā nobildētu personu apliecinošu dokumentu. |
| 3. | Administratīvo izmaksu monetārs novērtējums | Pilsonības un migrācijas lietu pārvaldei – statusa “aktīvs”, “pasīvs” aktualizēšana – personas lietas izpētei, reģistru pārbaudei, vēstuļu sagatavošanai, atbilžu apstrādei un nepieciešamības gadījumā ziņu aktualizēšanai:Patērētais laiks – 0,5 h (vidēji uz vienu personu, ņemot vērā, ka atsevišķu personu lietās ziņas varēs aktualizēt nekavējoties un pieprasījumi nebūs jāraksta, piemēram, gadījumos, kad deklarētās dzīvesvietas adreses Latvijā nebūs jau vairākus gadus un nebūs arī derīga personu apliecinoša dokumenta).Mērķgrupa – 8 139 personas – 105 gadu sasniegušās (1 500) + kuras vairāk kā piecus gadus dzīvo bez derīga personu apliecinoša dokumenta (6 639)C = (atalgojums 5,11 *euro*/h x 0,5 h) x 8 139 = 20 795 *euro*Citām iestādēm:Mērķgrupa vidēji 1 000 personu, par kurām būtu jāpieprasa papildu informācija.Patērētais laiks – 1 h (dokumenta saņemšana, iereģistrēšana, apstrāde, atbildes sagatavošana, iereģistrēšana, nosūtīšana).C = (atalgojums 5,11 *euro*/h x 1 h) x 1 000 = 5 110 *euro*Administratīvā sloga palielinājums Latvijas nepilsoņiem, kuriem būs jāiesniedz dokuments, kas pamato viņa uzturēšanos ārvalstī, un apliecina, ka viņš nav un nav bijis citas valsts pilsonis:Mērķgrupas aptuvenais skaitliskais lielums 200 personas (3% no 6 639 personām).Patērētais laiks izziņas pieprasīšanai, saņemšanai iesniegšanai Pilsonības un migrācijas lietu pārvaldei vai Latvijas diplomātiskajai vai konsulārajai pārstāvniecībai – 2 stundas.C = (atalgojums 4,47 *euro*/h x 2 h) x 200 = 1 788 *euro*Pilsonības un migrācijas lietu pārvaldei saistībā ar Otrā pasaules kara dalībnieka statusa piešķiršanas ziņu un ziņu par apliecības izsniegšanu, anulēšanu aktualizēšanu:Aptuvenais laiks 30 minūtes.C = (atalgojums 5,11 *euro*/h x 0,5 h) x 800 = 2 044 *euro* |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par projektu informēta sabiedrība, informāciju publicējot Iekšlietu ministrijas, Pilsonības un migrācijas lietu pārvaldes, Valsts kancelejas mājaslapās. |
| 2. | Sabiedrības līdzdalība projekta izstrādē | Projekts 2017.gada 10.jūlijā ievietots Pilsonības un migrācijas lietu pārvaldes mājaslapā sadaļā “Tiesību aktu projekti” un 2017.gada 10.jūlijā Iekšlietu ministrijas mājaslapā sadaļā “Sabiedrības līdzdalība”, kā arī Valsts kancelejas mājaslapā. Sabiedrības pārstāvjiem tika dota iespēja līdzdarboties projekta izstrādē, rakstveidā sniedzot viedokli par projektu. |
| 3. | Sabiedrības līdzdalības rezultāti |  Komentāri par projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas diplomātiskās un konsulārās pārstāvniecības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav. |

Iekšlietu ministrs Rihards Kozlovskis

Vīza: valsts sekretārs Dimitrijs Trofimovs

Stone 67219425

kristine.stone@pmlp.gov.lv